Domno David presbitero emptori, ego Odoraldus, vendo tibi vineam in villa Tremoledo, que sic terminatur: de uno latere heredes tenent, de alio strata publica, de uno fronte terra sancti Stephani, de alio Ava tenet, habet in longum perticas XIII et dimidiam, in transversum perticas III: infra istas terminationes rationi sancti Stephani vendo atque trado, acceptis a te solidis VI et hec vendicio firma et stabilis omni tempore permaneat. Actum Divion castro. Signum Odoradi qui hanc venditionem fieri et firmari rogavit. Signum Dodaldi. Signum Helesei. Signum Allevadi. Signum Biedi. Signum Odolmari. Signum Flavici. Signum Rataldi. Ego Ademarindinus, clericus scripsi, subscripsi. Datavi die Lunis in mense Januario, anno II regis Odonis.